Babelscape/SREDFM huggingface dataset:
These Heaux

"These Heaux" (προφέρεται "these hoes")είναι ενα τραγούδι που ηχογράφησε η Αμερικανίδα Ιντερνετική περσόνα και ράπερ Ντανιέλ Μπρεγκόλι (Αγγλικά: Danielle Bregoli), με το ψευδόνυμο Μπαντ Μπάμπι (Αγγλικά: Bhad Bhabie). Κυκλοφόρισε στις 24 Αυγούστου, 2017, ως το single ντεμπούτο της ράπερ και ακολόυθως έγινε και η νεότερη που έχει single ντεμπούτο στο "Billboard" Hot 100.
Δήμος Γκαζιμαγούσα

Ο Δήμος Γκαζιμαγούσα είναι παράνομος δήμος της επαρχίας Γκαζιμαγούσα στην μη αναγνωρισμένη Τουρκική Δημοκρατία Βορείου Κύπρου. Το έδαφος του δήμου ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Δήμος Αμμοχώστου. Ωστόσο, μετά την τουρκική εισβολή του 1974, ο δήμος δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

Στην Δήμο Γκαζιμαγούσα περιλαμβάνεται η περιοχή της Παλαιάς Αμμοχώστου. Όταν οι Οθωμανοί κατέλαβαν την Κύπρο το 1571 δεν επέτρεπαν σε χριστιανούς να κατοικούν μέσα στην Αμμόχωστο, δηλαδή στην εντός των ενετικών τοίχων πόλη (Παλαιά Αμμόχωστο). Οι χριστιανοί άρχισαν να κατοικούν έξω από την Παλαιά Αμμόχωστο, σε νοτιότερο σημείο, δημιουργώντας ένα προάστιο. Η τουρκική λέξη για το προάστιο είναι "βαρούς," από την οποία προέκυψε η ονομασία της περιοχής, τα "Βαρώσια" ή "Βαρώσι". Η περιοχή αυτή αποτέλεσε την νέα Αμμόχωστο, η οποία γνώρισε, έως το 1974, σημαντική τουριστική ανάπτυξη. 

Έως το 1974, στην Παλαιά Αμμόχωστο κατοικούσαν οι Τουρκοκύπριοι ενώ στα Βαρώσια οι Ελληνοκύπριοι. Μετά το 1974, οι Τουρκοκύπριοι συνέχισαν να κατοικούν στην Παλαιά Αμμόχωστο και στις γύρω περιοχές, ενώ τα Βαρώσια είναι περίκλειστα από τον τουρκικό στρατό.
Συνέλευση της Ένωσης

Η Συνέλευση της Ένωσης (Βιρμανικά: ပြည်ထောင်စု လွှတ်တော်, [pjìdàʊɴzṵ lʊʔtɔ] "Pyidaungsu Hluttaw") είναι το εθνικό διθάλαμο νομοθετικό σώμα της Μιανμάρ (επισήμως γνωστή ως "Δημοκρατία της Ένωσης της Μιανμάρ"), που ιδρύθηκε από το Εθνικό Σύνταγμα του 2008. Το Πγινταούνγκσου Χλουτάου αποτελείται από δύο οίκους, το Αμγιόθα Χλουτάου (Οίκος των Εθνικοτήτων), η άνω βουλή με 224 έδρες, καθώς και την Πγίθου Χλουτάου, η κάτω βουλή με 440 έδρες (Οίκος των Αντιπροσώπων).

Κάθε μία από τις δεκατέσσερις μεγάλες διοικητικές περιφέρειες και πολιτείες έχουν τα δικά τους τοπικά Χλουτάου: Περιφερειακό Χλουτάου (Περιφερειακή Συνέλευση) ή Πολιτειακό Χλουτάου (Πολιτειακή Συνέλευση).

Το Πγινταούνγκσου Χλουτάου στεγάζεται σε συγκρότημα 31 κτιρίων, το οποίο πιστεύεται ότι αντιπροσωπεύει τα 31 επίπεδα ύπαρξης στη Βουδιστική κοσμολογία και βρίσκεται στη πτέρυγα Ζέγια Θέντι του Νέπιντο.

Τα μέλη του δεύτερου Πγινταούνγκσου Χλουτάου εξελέγησαν στις γενικές εκλογές του 8 Νοεμβρίου 2015. Στις 16 Μαρτίου 2012, οι βουλευτές αποφάσισε την επανένταξη του Πγινταούνγκσου Χλουτάου στην Διακοινοβουλευτική Ένωση.
Αγνή Μόρτιμερ, κόμισσα του Πέμπροκ

Η Αγνή Μόρτιμερ, κόμισσα του Πέμπροκ (1317 - 25 Ιουλίου 1368) ήταν μια από τις μικρότερες κόρες και παιδιά του Ρότζερ Μόρτιμερ, 1ου κόμη του Μαρς που έμεινε πασίγνωστος για τον ρόλο του σαν ερωμένος της βασίλισσας Ισαβέλλας της Γαλλίας και της Ιωάννας του Τζένβιλλ, 2ης βαρόνης του Τζένβιλλ. Οι πατρικοί παππούδες της ήταν ο Έντμοντ Μόρτιμερ, 2ος βαρόνος του Μόρτιμερ και η Μάργκαρετ του Φιν, οι μητρικοί παππούδες της ήταν ο Πιρς Τζένβιλλ των κάστρων του Τριμ και του Λάντλοου και η Ιωάννα των Λουζινιάν. Μετά από την δημιουργία της κομητείας του Μαρς ο πατέρας της ρύθμισε μια λαμπρή σειρά από γάμους στις κόρες του. Η Αγνή παντρεύτηκε τον Λόρενς Χέιστινγκς, 1ο κόμη του Πέμπροκ και η αδελφή της Βεατρίκη Μόρτιμερ τον Εδουάρδο του Νόρφολκ γιο και διάδοχο του Τόμας του Μπράδερτον, 1ου κόμη του Νόρφολκ. 

Ο Εδουάρδος Β΄ της Αγγλίας και η Ισαβέλλα της Γαλλίας παραβρέθηκαν στην τελετή του γάμου που έγινε στο Χέρεφορντ, οι ιστορικοί διαφωνούν για τον χρόνο, το πιθανότερο έγινε τέλη Μαΐου με αρχές Ιουνίου του 1328 ή του 1329. Απέκτησαν έναν γιο τον Τζων Χέιστινγκς, 2ο κόμη του Πέμπροκ που γεννήθηκε τον Αύγουστο του 1347, ο Λόρενς πέθανε τον επόμενο χρόνο. Μετά τον θάνατο του Λόρενς η Αγνή παντρεύτηκε τον Τζων του Χάκλεατ χωρίς να αποκτήσει παιδιά. Η Αγνή πέθανε στις 25 Ιουλίου 1368 και η διαθήκη της χρονολογείται στις 10 Οκτωβρίου 1367.
Ματίας Ναουέλ

Ο Ματίας Ναουέλ Λέιβα Εσκιβέλ (ισπανικά: "Matías Nahuel Leiva Esquivel", 22 Νοεμβρίου 1996), γνωστός απλά ως Ναουέλ, είναι Αργεντινό-Ισπανός επαγγελματίας ποδοσφαιριστής που αγωνίζεται ως ακραίος μεσοεπιθετικός στη Σούπερ Λίγκα για τον Ολυμπιακό Πειραιώς.
Φιορίν Ντουρμισάι

Ο Φιορίν Ντουρμισάι (14 Νοεμβρίου 1996, Αυλώνας) είναι επαγγελματίας ποδοσφαιριστής, ο οποίος αγωνίζεται ως επιθετικός για τον ΑΕ Λάρισας ενώ κλήθηκε με την φανέλα της Ελλάδας ως διεθνής το 2019.
Ορφέας Παπαδόπουλος

Ο Ορφέας Παπαδόπουλος (Αθήνα, 30 Δεκεμβρίου 1986) είναι Έλληνας ηθοποιός και επιχειρηματίας. Ο Ορφέας ειναι πιο γνωστός για τον ρόλο του στην Η Ζωή της Άλλης ως Φάνης Καλλιφατίδης και στα Κλεμμένα Όνειρα ως Άρης Μαλτέζος. Ο Ορφέας πρόσφατα ξεκίνησε και μια μουσική καριέρα. Το πρώτο του single κυκλοφόρησε στις 20 Απρίλιου 2019 με τίτλο "Lucid Dream". Την μουσική την έφτιαξε ο Γιώργος Αρβανίτης (Arva). Το τραγούδι έγινε σε συνεργασία με την Satellite Records.
Μεχμέτ Πασάς Μπουσάτλι

Ο Μεχμέτ Πασάς Μπουσάτλι (άκμασε το 1768 – Ιούνιος 1775) ήταν ο Οθωμανός διοικητής του Σαντζακίου της Σκόδρας (γνωστό ως Πασαλίκι της Σκόδρας, στη βόρεια Αλβανία), μεταξύ 1768 και Ιουνίου 1775. Τον διαδέχθηκε ο γιος του Μουσταφά Πασά Μπουσάτλι, και έτσι ιδρύθηκε η κληρονομική οικογένεια Μπουσάτλι της Σκόδρας.
Μέγκαν Γκέιλ

Η Μέγκαν Γκέιλ (αγγλ.: "Megan Kate Gale", γενν. 7 Αυγούστου 1975) είναι Αυστραλή ηθοποιός, σχεδιάστρια μόδας και μοντέλο.
Έντμοντ Μόρτιμερ, 2ος βαρόνος του Μόρτιμερ

Ο Έντμοντ Μόρτιμερ, 2ος βαρόνος του Μόρτιμερ (1251 - 17 Ιουλίου 1304), 2ος Βαρόνος του Μόρτιμερ ήταν δεύτερος γιος και διάδοχος του Ρότζερ Μόρτιμερ, 1ου βαρόνου του Μόρτιμερ και της Ματθίλδης του Μπράουζ. Σαν μικρότερος γιος προοριζόταν για εκκλησιαστική σταδιοδρομία γι'αυτό απεστάλη για σπουδές στο Πανεπιστήμιο της Οξφόρδης. Έγινε θησαυροφύλακας της Γιορκ (1265) και καταγράφεται να σπουδάζει θεολογία στο σπίτι του αρχιεπισκόπου της Γιορκ (1268). Ο Ερρίκος Γ΄ της Αγγλίας του έδειξε μεγάλη εύνοια και ενίσχυσε την δίαιτα του με το πολυτελές κρέας ελαφιού. Ο αιφνίδιος θάνατος του μεγαλύτερου αδελφού του Ραλφ τον έκανε διάδοχο (1274) αλλά ο ίδιος παρέμεινε στην Οξφόρδη μέχρι τον θάνατο του πατέρα του.

Ο Έντμοντ επέστρεψε στο Μαρς σαν νέος λόρδος των Μόρτιμερ του Γουίγκμορ (1282) και άρχισε να ασχολείται έντονα με την πολιτική των Ουαλικών Μαρς. Ο ίδιος, ο αδελφός του Ρότζερ Μόρτιμερ του Τσίρκ, ο Τζων Τζιφφάρντ και ο Ρότζερ Λεστρέιντζ σχεδίασαν να συλλάβουν με παγίδα τον Λιουέλιν Απ Γκράφαντ. Ο Έντμουντ δισέγγονος του Λιουέλιν Δε Γκρέιτ έστειλε μήνυμα στον ευγενή του Λιουέλιν εγγονό του Λιουέλιν Δε Γκρέιτ ότι θέλει να τον συναντήσει στο Μπουίθ για να τον βοηθήσει αλλά στην γέφυρα του Άιρφον ο Ουαλός πρίγκιπας χωρίστηκε από τον στρατό του. Ο αδελφός του Έντμουντ πέρασε μυστικά τον ποταμό και βρήκε τους έκπληκτους Ουαλούς του Λιουέλιν στην πίσω πλευρά του στρατού τους, στην μάχη που ακολούθησε ο Λιουέλιν Απ Γκράφαντ αποκεφαλίστηκε. Ο Έντμουντ έδωσε εντολή στον αδελφό του Ρότζερ του Τσιρκ να μεταφέρει το κεφάλι του Λιουέλιν στον Εδουάρδο Α΄ της Αγγλίας, ο Άγγλος βασιλιάς το επέδειξε στον Πύργο του Λονδίνου σαν προειδοποίηση για όλους τους υποψήφιους επαναστάτες.
Πάλι από την αρχή

Το Πάλι από την αρχή είναι ο τίτλος μιας ελληνικής κωμικής σειράς που προβλήθηκε από το MEGA την τηλεοπτική σεζόν 2006-2007. Το σενάριο της σειράς επιμελήθηκε ο Ζαχαρίας Μαυροειδής, ενώ τη σκηνοθεσία ο Παναγιώτης Κράββας(γνωστός για τη σκηνοθεσία σειρών όπως 10η εντολή, Κόκκινος Κύκλος & Singles). Η σειρά ασχολείται με μία παρέα νέων ανθρώπων μεταξύ των 20-30 ετών, τη ζωή και τα μπερδέματα που ζουν. Κάθε ήρωας έχει τη δική του ιδιαίτερη προσωπικότητα και αντιμετωπίζει διαφορετικά τις καταστάσεις. Τα γεγονότα και τα μπερδέματα έχουν ως άξονα την κωμωδία. Στην αρχή και το τέλος κάθε επεισοδίου ακούγεται η φωνή του αφηγητή Γεράσιμου Γεννατά εξιστορώντας το θέμα του επεισοδίου. Παρόλο που η σειρά ξεκίνησε φιλόδοξα τελικά ολοκλήρωσε νωρίτερα τον κύκλο της στα 18 μόλις επεισόδια και κάπως απότομα.
Ρότζερ Μόρτιμερ, 1ος βαρόνος του Μόρτιμερ

Ο Ρότζερ Μόρτιμερ, 1ος βαρόνος του Μόρτιμερ (1231 – 27 Οκτωβρίου 1282), 1ος Βαρόνος του Μόρτιμερ στο "κάστρο του Γουίγκμορ" στο Χερεφορντσάιρ ήταν γιος του Ραλφ Μόρτιμερ και της Ουαλής συζύγου του Γζυλάντους Ντου της κόρης του Λιουέλιν Δε Γκρέιτ και της Ιωάννας, Λαίδης της Ουαλίας νόθης κόρης του Ιωάννη του Ακτήμονα. Ο Ρότζερ Μόρτιμερ ήταν πιστός σύμμαχος του Ερρίκου Γ΄ της Αγγλίας, με τον Λιουέλιν Απ Γκράφαντ, πρίγκιπα της Ουαλίας ήταν άλλοτε σύμμαχοι άλλοτε εχθροί. Ο Ρότζερ συγκρούστηκε με τον Λιουέλιν Απ Γκράφαντ όταν επιτέθηκε στην ηγεμονία του Ριαγιάντερ (1256), ήταν πρώτα ξαδέλφια σαν εγγόνια του Λιουέλιν Δε Γκρέιτ και ο πόλεμος συνεχίστηκε μεταξύ τους μέχρι την χρονιά που πέθαναν και οι δυο (1282). Ο Μόρτιμερ πολέμησε πάντα στο πλευρό του βασιλιά και συγκρούστηκε με τον επαναστάτη Σίμον Ντε Μόντφορτ, 6ο κόμη του Λέστερ που παρά λίγο να χάσει την ζωή του στην "μάχη του Λιους" (1264). Την επόμενη χρονιά (1265) η σύζυγος του Μόρτιμερ Ματθίλδη Ντε Μπραόζ έσωσε τον πρίγκιπα Εδουάρδο, ο Μόρτιμερ και ο διάδοχος συμμάχησαν εναντίον των Ντε Μόντφορτ.

Τον Αύγουστο του 1265 ο στρατός του Μόρτιμερ περικύκλωσε τον ποταμό Άβον από τις τρεις πλευρές και ο στρατός του πρίγκιπα Εδουάρδου από την τέταρτη, ο Μόρτιμερ έστειλε τον άνδρες του να κλείσουν την γέφυρα του Μπένγκεγουορθ από την οποία ο Ντε Μόντφορτ μπορούσε να διαφύγει. Μια δυνατή καταιγίδα διέλυσε τον στρατό του Μόντφορτ και οι Ουαλοί προσπάθησαν να δραπετεύσουν από την γέφυρα αλλά σφαγιάστηκαν από τις δυνάμεις του Μόρτιμερ και του πρίγκιπα. Ο Μόρτιμερ σκότωσε τον Ούγο Ντεσπένσερ και τον Ντε Μόντφορντ και ισοπέδωσε τον στρατό τους, έκοψε το κεφάλι του Ντε Μόντφορτ και το έστειλε μαζί με άλλα μέρη του σώματος του στην σύζυγο του σαν δώρο. 
Ο Μόρτιμερ έλαβε μέρος στις στρατιωτικές εκστρατείες του Εδουάρδου Α΄ και πολέμησε ενεργά στην Ουαλία, ο θάνατος του (1282) ήταν μεγάλη απώλεια για τον βασιλιά.
Φαν Βαν Χάι

Ο Φαν Βαν Χάι (Βιετναμικά: Phan Văn Khải, 25 Δεκεμβρίου 1933 – 17 Μαρτίου 2018) ήταν Βιετναμέζος πολιτικός, που υπηρέτησε ως ο πέμπτος Πρωθυπουργός της Σοσιαλιστικής Δημοκρατίας του Βιετνάμ από τις 25 Σεπτεμβρίου 1997 έως τις 27 Ιουνίου 2006.
Μάργκαρετ Μόρτιμερ, 3η βαρόνη του Μπέρκλεϋ

Η Μάργκαρετ Μόρτιμερ, 3η βαρόνη του Μπέρκλεϋ (2 Μαΐου 1304 - 5 Μαΐου 1337) ήταν μεγαλύτερη κόρη και δεύτερο παιδί του Ρότζερ Μόρτιμερ, 1ου κόμη του Μαρς που έμεινε πασίγνωστος για τον ρόλο του σαν ερωμένος της βασίλισσας Ισαβέλλας της Γαλλίας και της Ιωάννας του Τζένβιλλ, 2ης βαρόνης του Τζένβιλλ. Οι πατρικοί παππούδες της ήταν ο Έντμοντ Μόρτιμερ, 2ος βαρόνος του Μόρτιμερ και η Μάργκαρετ του Φιν, οι μητρικοί παππούδες της ήταν ο Πιρς Τζένβιλλ των κάστρων του Τριμ και του Λάντλοου και η Ιωάννα των Λουζινιάν. 

Ο πατέρας της Ρότζερ πρότεινε τον γάμο της μεγαλύτερης κόρης του Μάργκαρετ με τον γιο και διάδοχο του Μωρίς Μπέρκλεϋ, 2ου βαρόνου του Μπέρκλεϋ Τόμας Μπέρκλεϋ, με τον γάμο εξασφάλισε συμμαχία με τους ισχυρότερους λόρδους των δυτικών Μαρς. Ο γάμος ανάμεσα στην Μάργκαρετ και τον Τόμας Μπέρκλεϋ έγινε το 1319 και ο σύζυγος της διαδέχθηκε τον πατέρα του σαν 3ος βαρόνος του Μπέρκλεϋ (1326) . Με τον σύζυγο της Τόμας απέκτησε :

*Μωρίς Μπέρκλεϋ (1320), διάδοχος του πατέρα του
*Τόμας Μπέρκλεϋ (1325)
*Ρότζερ Μπέρκλεϋ (1326)
*Αλφόνσος Μπέρκλεϋ (1327)
*Ιωάννα Μπέρκλεϋ, (1330 - 1369), παντρεύτηκε τον Ρέτζιναλντ Κόμπχαμ
*Ιωάννης Μπέρκλεϋ (1326)

Ο μεγαλύτερος γιος της Μωρίς παντρεύτηκε την Ελισάβετ Ντεσπένσερ παρά το γεγονός ότι ο παππούς του Ρότζερ Μόρτιμερ ήταν υπεύθυνος για την εκτέλεση του πατέρα της Ούγου Ντεσπένσερ (1326). Μετά την πτώση του πατέρα της (1322) η Μάργκαρετ συνελήφθη και απεστάλη στην "μονή του Σόλντχαμ" (1324), ο γάμος της με τον Μπέρκλεϋ επικυρώθηκε με παπική απαλλαγή του πάπα Ιωάννη ΚΒ΄ (1329). Η Μάργκαρετ Μόρτιμερ, 3η βαρόνη του Μπέρκλεϋ πέθανε στις 5 Μαίου 1337 και τάφηκε στην Αυγουστινιανή μονή του Μπρίστολ στο Γκλόστερσαιρ. Ο σύζυγος της μετά τον θάνατο της παντρεύτηκε σε δεύτερο γάμο την Αικατερίνη Κλίβεντον.
Χίλντε Σραμ

Η Χίλντε Σραμ (γεννήθηκε ως Χίλντε Σπέερ, 17 Απριλίου 1936) είναι Γερμανίδα πολιτικός για την Συμμαχία '90/Οι Πράσινοι ("Bündnis 90/Die Grünen"). Διεθνώς είναι γνωστή ως η κόρη του γερμανού αρχιτέκτονα και του υψηλόβαθμου αξιωματικού του Ναζιστικού Κόμματος Άλμπερτ Σπέερ (1905-1981), και η μικρότερη αδελφή του Άλμπερτ Σπέερ του νεότερου (1934-2017)
Πυρηνικό Εργοστάσιο Άκκουγιου

Το Πυρηνικό Εργοστάσιο Άκκουγιου () είναι εργοστάσιο πυρηνικής ενέργειας υπό ανάπτυξη στο Ακκούγιου στο Μπουγιουκετσελί στην Επαρχία Μερσίν της Τουρκίας. Θα γίνει το πρώτο εργοστάσιο πυρηνικής ενέργειας της χώρας.
Σπυρίδων Κατσώτας

Ο Σπυρίδων Κατσώτας (1927 - 2 Φεβρουαρίου 2015) ήταν Έλληνας πολιτικός.
Δημήτριος Πετρίτης

Ο Δημήτριος Πετρίτης (1875 - Σεπτέμβριος 1960) ήταν Έλληνας αντιστράτηγος του ελληνικού στρατού και πολιτικός.
Langley Aerodrome

Το Langley Aerodrome ήταν πρωτοποριακή, αλλά μη επιτυχημένη, επανδρωμένη, κινούμενη από κινητήρα ιπτάμενη μηχανή η οποία σχεδιάστηκε στα τέλη του 19ου αιώνα από τον γραμματέα του Ινστιτούτου Σμιθσόνιαν Σάμιουελ Λάνγκλεϊ. Ο Στρατός Ξηράς των ΗΠΑ χρηματοδότησε το έργο με το ποσό των 50.000$ το 1898 μετά τις επιτυχημένες δοκιμές του Λάνγκλεϊ με μικρής κλίμακας μη επανδρωμένα μοντέλα δύο χρόνια νωρίτερα.
Το επανδρωμένο Aerodrome όπως εκτίθεται στο [[Εθνικό Μουσείο Αεροπορίας και Διαστήματος των ΗΠΑ]].
Χέρμαν Χοτ

Ο Χέρμαν Χοτ (Hermann Hoth, 12 Απριλίου 1885 – 25 Ιανουαρίου 1971) ήταν Γερμανός Στρατηγός και εγκληματίας πολέμου κατά τη διάρκεια του Β΄ Παγκοσμίου Πολέμου. Συμμετείχε στη Μάχη της Γαλλίας και ως διοικητής των Πάντσερ στο Ανατολικό Μέτωπο. Ο Χοτ διοίκησε την 3η ομάδα Πάντσερ κατά τη διάρκεια της επιχείρησης Μπαρμπαρόσσα το 1941 και το 4ο Στρατό των Πάντσερ κατά την καλοκαιρινή επίθεση των Βέρμαχτ το 1942.

Μετά την περικύκλωση του 6ου Στρατού στη μάχη του Στάλινγκραντ τον Νοέμβριο του 1942, η στρατιά Πάντσερ του Χοθ προσπάθησε ανεπιτυχώς να το ανακουφίσει κατά τη διάρκεια της χειμερινής καταιγίδας. Μετά το Στάλινγκραντ, ο Χοτ συμμετείχε στην Τρίτη Μάχη του Χάρκοβο, στη Μάχη του Κουρσκ το καλοκαίρι του 1943 και στη Μάχη του Κιέβου.

Ο Χοθ εφάρμοσε το εγκληματικό Τάγμα Κομισάριων κατά τη διάρκεια της εισβολής στη Σοβιετική Ένωση. Μετά τον πόλεμο, ο Χοτ καταδικάστηκε για εγκλήματα πολέμου και εγκλήματα κατά της ανθρωπότητας στη δίκη της Ανώτατης Διοίκησης και καταδικάστηκε σε 15 χρόνια. Αποφυλακίστηκε το 1954.
Πύργος του Ρολογιού του Γιλντίζ

Ο Πύργος του Ρολογιού του Γιλντίζ (στα τουρκικά: Yıldız Saat Kulesi) βρίσκεται στην ομώνυμη γειτονιά, στην περιοχή Μπεσίκτας, της Κωνσταντινούπολης, δίπλα στην αυλή του Γιλντίζ Χαμιντιέ Τζαμί. Κατασκευάστηκε το 1890, με εντολή του Σουλτάνου Αμπντούλ Χαμίτ Β'.

Ο Πύργος του Ρολογιού του Γιλντίζ είναι κατασκευασμένοw σε Οθωμανικό και νεογοτθικό στυλ και αποτελείται από τρία επίπεδα, με το μεσαίο να είναι μικρότερο από το πρώτο και το τρίτο μικρότερο από τα άλλα δύο. Στις τέσσερις πλευρές του ισογείου υπάρχει από μια επιγραφή στο οθωμανικό αλφάβητο, στο δεύτερο επίπεδο υπάρχει ένα θερμόμετρο και ένα βαρόμετρο ενώ στο τρίτο και ψηλότερο επίπεδο βρίσκεται το ρολόι. Το ρολόι επισκευάστηκε το 1993.
Ρότζερ Μόρτιμερ του Τσιρκ

Ο Ρότζερ Μόρτιμερ του Τσιρκ (1356 - 3 Αυγούστου 1326) ισχυρός ευγενής και γαιοκτήμονας των συνόρων της Μαρς τον 14ο αιώνα ήταν τρίτος γιος του Ρότζερ Μόρτιμερ, 1ου βαρόνου του Μόρτιμερ και της Ματθίλδης του Μπράουζ. Ο Ρότζερ έμεινε γνωστός για την σκληρή αντίδραση εναντίον του Εδουάρδου Β΄ της Αγγλίας όταν ξέσπασε ο "Πόλεμος των Ντεσπένσερ". Η οικογένεια του ήταν στην δεύτερη σειρά ιεραρχίας των ευγενών και ανέβηκε λόγω της πίστης που έδειξε στους Πλανταγενέτες αλλά όπως ακούγεται ήταν άνθρωπος επιπόλαιος και βίαιος.

Ο Ρότζερ παντρεύτηκε την Λουκύ ντε Γουάβρ, τρίτη κόρη του Σερ Ρόμπερτ λα Γουάβρ λόρδου του Χάμπτον Γουάφερ στο Χερεφορντσάιρ και απέκτησε έναν γιο που λεγόταν επίσης Ρότζερ. Ο γάμος τους έγινε όταν ο Ρότζερ Μόρτιμερ παρουσιάστηκε στο Τέντστον Γουάφερ (8 Ιουνίου 1286).
Ο λόρδος των βόρειων Ποουίς πέθανε αφήνοντας δυο ανήλικους γιους (1277), ο Εδουάρδος Α΄ της Αγγλίας παραχώρησε στον Ρότζερ Μόρτιμερ την κηδεμονία τους. Σε τέσσερα χρόνια τα δυο αδέλφια βρέθηκαν πνιγμένα στον ποταμό Ντι και ο Ρότζερ κατηγορήθηκε για την δολοφονίες του, ο βασιλιάς όμως παρά τις υποψίες του παραχώρησε τα εδάφη τους, αυτό του επέτρεψε να γίνει κηδεμόνας του ανιψιού του Ρότζερ Μόρτιμερ.
Διεθνές Στάδιο Καΐρου

Το Διεθνές Στάδιο Καΐρου (αραβικά: ستاد القاهرة الدولي) είναι ολυμπιακού επιπέδου στάδιο πολλαπλών χρήσεων με χωρητικότητα 75.000 καθήμενων θεατών. Αρχιτέκτονας του γηπέδου είναι ο Γερμανός Βέρνερ Μαρτς, ο οποίος είχε κατασκευάσει από το 1934 έως το 1936 το Ολυμπιακό Στάδιο στο Βερολίνο. Πριν τοποθετηθούν καθίσματα, είχε τη δυνατότητα να φιλοξενήσει πάνω από 100.000 θεατές, φτάνοντας το ρεκόρ των 120.000. 

Πρόκειται για την κύρια εγκατάσταση ολυμπιακού επιπέδου που εξυπηρετεί ως το κέντρο των εκδηλώσεων στην περιοχή του Καΐρου στην Αίγυπτο. Βρίσκεται στο προάστιο Νασρ βορειοανατολικά του Καΐρου, ολοκληρώθηκε το 1960 και εγκαινιάστηκε από τον πρόεδρο Γκαμάλ Άμπντελ Νάσερ στις 23 Ιουλίου εκείνης της χρονιάς, την όγδοη επέτειο της Αιγυπτιακής Επανάστασης του 1952. Η Ζάμαλεκ και η Αλ Αχλί χρησιμοποιούν σήμερα το στάδιο για ορισμένους από τους εντός έδρας αγώνες τους.
Γκενεράλ Τόσεβο

Το Γκενεράλ Τόσεβο (, ) είναι μια πόλη στη βορειοανατολική Βουλγαρία, μέρος της επαρχίας Ντόμπριτς. Βρίσκεται στην ιστορική περιοχή της Νότιας Ντόμπρουγιας, είναι το διοικητικό κέντρο του ομώνυμου δήμου και ονομάστηκε έτσι από τον αξιοσημείωτο Βούλγαρο στρατηγό Στέφαν Τόσεβ. Τον Δεκέμβριο του 2009 η πόλη είχε πληθυσμό 7.130 κατοίκων.
Κωνσταντίνος Πετρίτης

Ο Κωνσταντίνος Πετρίτης (1912 - 25 Φεβρουαρίου 1987) ήταν Έλληνας αξιωματικός του στρατού και δήμαρχος Αίγινας.
Ρότζερ Μόρτιμερ του Γουίγκμορ

Ο Ρότζερ Μόρτιμερ του Γουίγκμορ (πριν το 1153 - 1214) Άγγλος ευγενής και λόρδος του Μαρς στο "κάστρο του Γουίγκμορ" (Χερεφορντσάιρ) ήταν γιος του Ούγου Μόρτιμερ και της Ματθίλδης του Μεσίν. Ο Ρότζερ ενηλικιώθηκε το 1174 και υποστήριξε τον Ερρίκο Β΄ της Αγγλίας εναντίον του μεγαλύτερου γιου του Ερρίκου του Νεότερου. Κατηγορήθηκε (1179) για την δολοφονία του Καντβαλλόν Απ Μαντόγκ και φυλακίστηκε στο Γουίντσεστερ μέχρι το 1182. Παντρεύτηκε πριν το 1196 την Ισαβέλλα του Φερρύ του "κάστρου τπυ Όακχαμ" στο Ράτλαντ (πέθανε πριν τις 29 Απριλίου 1252) με την οποία απέκτησε :

*Ούγος Μόρτιμερ, πέθανε το 1227 παντρεύτηκε την Ελεονώρα του Μπράοζ, κόρη του Γουίλιαμ του Μπράοζ και της Ματθίλδης.
*Ραλφ Μόρτιμερ
*Φίλιππος Μόρτιμερ
*Ιωάννα Μόρτιμερ (πέθανε το 1225), παντρεύτηκε τον Γουόλτερ του Μποσάμπ 

Ακούγεται πολλές φορές εσφαλμένα ότι ήταν γιος του ο Ρόμπερτ Μόρτιμερ του "κάστρου του Ρίτσαρντς" (πέθανε το 1219) αλλά αυτό είναι αδύνατο επειδή γεννήθηκε πριν το 1155.

Ο Ρότζερ Μόρτιμερ με τα στρατεύματα που έστειλε ο Ριχάρδος ο Λεοντόκαρδος επιτέθηκε στο Μίλιενιντ και έκτισε το "κάστρο του Κιμαρόν". Ο στρατός του ενώθηκε με τις δυνάμεις του Ούγου ντε Σάι του "κάστρου του Ρίτσαρντς" και στην "μάχη του Νιου Ράντνορ" εναντίον του Ρις Απ Γκρίφιντ έχασε σαράντα ιππότες. Το 1200 κατέκτησε το Μίλιενιντ και προχώρησε στην έκδοση διατάγματος για τα δικαιώματα του "αβαείου του Κουμχίρ". Το καλοκαίρι του 1214 αρρώστησε βαριά και παραχώρησε τους τίτλους του στον γιο του Τζων ενώ ζούσε ακόμα ο Ιωάννης της Αγγλίας, πέθανε πριν τις 8 Ιουλίου 1214.
Νικ Χάιντφελντ

Ο Νικ Χάιντφελντ(πλήρες ονοματεπώνυμο Νικ Λαρς Χάιντφελντ))γεν. στο Μενχενγκλάντμπαχ στις 10 Μαΐου του 1977) είναι Γερμανός οδηγός αγώνων.
Ivy League

Η Ivy League είναι μια αθλητική ένωση των πανεπιστημίων η οποία αποτελείται από οκτώ ιδιωτικά πανεπιστήμια της βορειοανατολικής πλευράς των Ηνωμένων Πολιτειών. Η ένωση αυτή όμως, χρησιμοποιείται για την αναφορά αυτών των οχτώ πανεπιστημίων σαν ένα σύνολο πέρα από τα αθλήματα. Τα οχτώ μέλη είναι το Πανεπιστήμιο Μπράουν, Πανεπιστήμιο Κολούμπια, το Πανεπιστήμιο Κόρνελ, το Κολέγιο Ντάρτμουθ, το Πανεπιστήμιο Χάρβαρντ, το Πανεπιστήμιο Πρίνστον, το Πανεπιστήμιο της Πενσυλβάνιας και το Πανεπιστήμιο Γέιλ. Ο όρος Ivy League έχει ως υπαινιγμό την ακαδημαϊκή αριστεία, την επιλεκτικότητα της αποδοχής των μελών της και του κοινωνικού εκλεκτισμού.

Αυτός ο όρος άρχισε να χρησιμοποιείται το 1933 και έγινε επίσημο μετά την ένωση της αθλητικής ένωσης NCAA Division I το 1954.
Μέγας Κομήτης του 1577

Ο Μέγας Κομήτης του 1577 παρατηρούμενος πάνω από την [[Πράγα]] στις 12 Νοεμβρίου. Χαρακτικό του Γ. Ντασίτζκυ.
Ο Μέγας Κομήτης του 1577, με επίσημο προσδιορισμό C/1577 V1, είναι μη περιοδικός κομήτης που πέρασε κοντά από τη Γη το έτος 1577. Ως μη περιοδικός, δεν αναμένεται να επιστρέψει ποτέ. Το 1577 έγινε ορατός από πολλές χιλιάδες ανθρώπους σε όλη την Ευρώπη, μεταξύ των οποίων και ο περίφημος Δανός αστρονόμος Τύχων (Τύχο Μπράχε). Από τις παρατηρήσεις αυτού του κομήτη, ο Τύχων μπόρεσε να αποδείξει ότι οι κομήτες κινούνται πολύ πάνω από την ατμόσφαιρα της Γης, αντίθετα με ό,τι πίστευε ο Αριστοτέλης, που τους θεωρούσε ατμοσφαιρικά φαινόμενα. Η τροχιά καλύτερης συμφωνίας με τα δεδομένα (24 από τις παρατηρήσεις του Τύχωνος, που καλύπτουν 74 ημέρες, από τις 13 Νοεμβρίου 1577 ως τις 26 Ιανουαρίου 1578) μπορεί να ληφθεί με άριστη προσέγγιση ως παραβολική και υποδεικνύει ότι ο κομήτης βρίσκεται σήμερα σε απόσταση περίπου 325 AU (αστρονομικών μονάδων) από τον Ήλιο και τη Γη.
Λόρα Μιούιρ

Η Λόρα Μιούιρ (γενν. 9 Μαΐου 1993) είναι Βρετανίδα δρομέας μεσαίων αποστάσεων. Εξειδικεύεται στα 800μ, 1500μ, 3000μ και 5000μ. Είναι η πρωταθλήτρια Ευρώπης 2018 στα 1500 μέτρα, η δύο φορές πρωταθλήτρια Ευρώπης Κλειστού Στίβου 2017 (στα 1500 και στα 3000 μέτρα) και η δύο φορές μεταλλιούχος στο Παγκόσμιο Πρωτάθλημα Κλειστού Στίβου 2018, με ασημένιο στα 1500 μέτρα και χάλκινο στα 3000 μέτρα. Είναι η κάτοχος του ευρωπαϊκού ρεκόρ στο αγώνισμα των 1500 μέτρων με χρόνο 3:55.22.
Κέισι Άφλεκ

Ο Κέισι Άφλεκ ("Caleb Casey McGuire Affleck-Boldt", 12 Αυγούστου 1975 -) είναι Αμερικανός ηθοποιός και σκηνοθέτης. 

Γεννήθηκε το 1975 στο Φάλμουθ της Μασαχουσέτης, γιος της Κρίστοφερ Άν "Κρις" Μπολντ, δασκάλας δημοτικού σχολείου και του Τίμοθι Μπάϊερς Άφλεκ, περιστασιακός μηχανικός αυτοκινήτων, ξυλουργός, βιβλιοπώλης, ηλεκτρολόγος, μπάρμαν, και επιστάτης του Πανεπιστήμιου Χάρβαρντ. Έχει έναν μεγαλύτερο αδελφό, τον ηθοποίο Μπεν Άφλεκ. Ο Άφλεκ έχει Ιρλανδική, Γερμανική, Σκωτσέζικη, Αγγλική και Ελβετική καταγωγή. Είναι επίσης δέκατος εξάδελφος του παιδικού του φίλου Ματ Ντέιμον, κάποτε απομακρυσμένοι, μέσω ενός κοινού προγόνου της Νέας Αγγλίας.

Φοίτησε στο πανεπιστήμιο George Washington και στη συνέχεια στο Πανεπιστήμιο Columbia στη Νέα Υόρκη, όπου σπούδασε φυσική, αστρονομία και δυτική φιλοσοφία, αλλά δεν αποφοίτησε. Εργάστηκε περιστασιακά στην τηλεόραση, όταν τελείωσε το γυμνάσιο και ενώ φοιτούσε στο πανεπιστήμιο στις αρχές της δεκαετίας του 1990.

Ήταν παντρεμένος με την ηθοποιό Σάμερ Φίνιξ, αδελφή του ηθοποιού Χοακίν Φίνιξ. Ήταν ζευγάρι από το 1999 και τον Ιανουάριο του 2004 αρραβωνιάστηκαν. Στις 3 Ιουνίου 2006 παντρεύτηκαν στην Σαβάνα της Τζόρτζια. Μαζί Απέκτησαν δύο γιους: τον Ιντιάνα Όγκουστ (γ. το 2004) και τον Άτικους (γ. το 2008). Το Μάρτιο του 2016 ανακοίνωσαν ότι χωρίζουν. Την 1η Αυγούστου 2017, η Φίνιξ υπέβαλε επίσημα αίτηση διαζυγίου, επικαλούμενη «ασυμβίβαστες διαφορές», το διαζύγιο βγήκε και επίσημα μέσα στο 2017.

Το 2017 κέρδισε το Όσκαρ α' ανδρικού ρόλου για την ταινία "Μια πόλη δίπλα στη θάλασσα", ενώ ήταν υποψήφιος και για τη Χρυσή Σφαίρα και για το BAFTA α' ανδρικού ρόλου. Έχει επίσης προταθεί και για το Όσκαρ, Χρυσή Σφαίρα και BAFTA β' ανδρικού ρόλου για την ταινία "Η δολοφονία του Τζέσε Τζέιμς από τον δειλό Ρόμπερτ Φορντ".
Ούγος Μόρτιμερ

Ο Ούγος Μόρτιμερ (πριν το 1117 - 26 Φεβρουαρίου 1180) Άγγλος ευγενής και λόρδος στο "κάστρο του Γουίγκμορ" ήταν γιος του Ούγου Μόρτιμερ (πέθανε το 1150) και εγγονός του Ράνουλφ Μόρτιμερ. Την περίοδο που κυβερνούσε ο Στέφανος της Αγγλίας γνωστή σαν "Αναρχία" ο Ούγος ήταν φανατικός βασιλικός επειδή ο Ερρίκος Α΄ της Αγγλίας είχε κάνει από τον πατέρα του κατάσχεση στο "κάστρο του Γουίγκμορ". Ο Ούγος φαίνεται ότι διέμενε στην Νορμανδία και επέστρεψε στην Αγγλία το 1137. Βρέθηκε σε σκληρές συγκρούσεις με τους γείτονες λόρδους ιδιαίτερα τον Μάιλς, κόμη του Χέρεφορντ, τον γιο του Ρότζερ και τον Τζόσε του Ντινάν λόρδο του Λάντλοου που συνέλαβε τον Μόρτιμερ με παγίδα και τον απελευθέρωσε με ένα μεγάλο ποσό από λύτρα. Την ίδια περίοδο ο Μόρτιμερ πήρε το βασιλικό κάστρο του Μπρίτζενορθ. 

Ο Ούγος Μόρτιμερ ήταν ένας από τους βαρόνους που αντιτάχθηκαν στο αίτημα του Ερρίκου Β΄ για την επιστροφή των βασιλικών κάστρων (1155), ο Ερρίκος Β΄ της Αγγλίας ξεκίνησε εκστρατεία εναντίον του Ούγου και πολιόρκησε τα τρία κάστρα του Γουίγκμορ, του Μπρίντγκνορθ και του Κλεομπούρι. Ο Ούγος στο Συμβούλιο της Μπρίντγκνορθ υποτάχθηκε στον Ερρίκο Β΄ που του επέτρεψε να κρατήσει τα δυο κάστρα από τα οποία το Κλεομπούρι είχε καταστραφεί στην πολιορκία, το Μπρίντγκνορθ επέστρεψε στο στέμμα. Ο Ούγος Μόρτιμερ παντρεύτηκε την περίοδο 1148 - 1155 την Ματθίλδη λε Μεσίν κόρη του Γουίλιαμ Μεσίν, λόρδου του Σκίπτον στο Γιορκσάιρ και της Σεσίλ του Ρουμιλλί, ήταν επίσης χήρα του Φιλίπ Μπελμεί του Τόνγκ. Ο γιος τους Ρότζερ Μόρτιμερ του Γουίγκμορ διαδέχθηκε τον πατέρα του σαν λόρδος του Γουίγκμορ, είχαν επίσης άλλους τρεις γιους : τον Ούγο (σκοτώθηκε σε τουρνουά), Ραλφ και Γουίλιαμ. Ο Ούγος Μόρτιμερ πέθανε στις 26 Φεβρουαρίου 1180 ή του 1181 και τάφηκε στο Γουίγκμορ.
Αρτούρ Αμπέλε

Ο Αρτούρ Αμπέλε (γενν. 30 Ιουλίου 1986) είναι Γερμανός δεκαθλητής. Κέρδισε το χρυσό μετάλλιο του δεκάθλου στο Ευρωπαϊκό Πρωτάθλημα Στίβου 2018. Επίσης έχει στην κατοχή του και το ασημένιο μετάλλιο στο δέκαθλο στο Ευρωπαϊκό Πρωτάθλημα Κλειστού Στίβου 2015 στην Πράγα. Έχει συμμετάσχει στους Ολυμπιακούς Αγώνες του 2008 και του 2016.
Γιάννης Μπουζούκης

Ο Γιάννης Μπουζούκης (Πρέβεζα, 27 Μαρτίου 1998) είναι Έλληνας ποδοσφαιριστής που αγωνίζεται στον Παναθηναϊκό.
Πύργος του Ρολογιού του Ντολμαμπαχτσέ

Ο Πύργος του Ρολογιού του Ντολμαμπαχτσέ (στα τούρκικα: Dolmabahçe Saat Kulesi) βρίσκεται έξω από το Ντολμάμπαχτσε, στην Κωνσταντινούπολη.

Είναι χτισμένο σε οθωμανικό νεομπαρόκ στυλ. Κατασκευάστηκε με εντολή του Αμπντούλ Χαμίτ Β’, του οποίου η τουρά υπάρχει στις πλευρές του πύργου, σε σχέδια του αρχιτέκτονα Σαρκίς Μπαλιάν, το διάστημα 1890 -1895. Έχει ύψος 27μ. και τέσσερα επίπεδα. Στο τελευταίο επίπεδο βρίσκεται το ρολόι, που κατασκευάστηκε από το φημισμένο εργαστήρι ωρολογοποιίας του Γάλλου Ζαν -Πολ Γκαρνιέ. Το 1979 το ρολόι, που ήταν μηχανικό μετατράπηκε εν μέρει σε ηλεκτρονικό.
Κατάληψη της Κορυτσάς

Η Κατάληψη της Κορυτσάς από τις Ελληνικές ένοπλες δυνάμεις έλαβε χώρα στις 20 Δεκεμβρίου 1912, στα πλαίσια του Α΄ Βαλκανικού Πολέμου.
Πέτρος Γλέζος

Ο Πέτρος Γλέζος (1902–1996) ήταν Έλληνας συγγραφέας και νομικός.
Κόμης του Μαρς

thumb|right|150px|Τα σύμβολα των κομητών του Μαρς
Ο τίτλος Κόμης του Μαρς έχει δημιουργηθεί πολλές φορές στην Σκωτία και την Αγγλία, προέρχεται από τα "μαρς" ή "σύνορα" ανάμεσα στην Αγγλία με την Ουαλία και την Σκωτία που κατείχαν μεγάλες φεουδαρχικές οικογένειες σε διακριτές εκτάσεις. Ο τίτλος αργότερα δεν είχε πραγματική εξουσία και ήταν μονάχα τιμητικός για να συμβολίσει την δύναμη που είχαν παλιότερα οι κόμητες στα σύνορα. Η Σκωτσέζικη κομητεία εκπροσωπείται σήμερα από τον Τζέιμς Τσάρτερις, 13ο κόμη του Γουέμις και 9ο κόμη του Μαρς και η Αγγλική κομητεία είναι ένας τίτλος παρακλάδι των δουκών του Ρίτσμοντ και εκπροσωπείται από τον μεγαλύτερο γιο του δούκα Κάρολο Γκόρντον - Λέννοξ, κόμη του Μαρς και της Κινκάρα.
Ντουέιν Κόουαν

Ο Ντουέιν Κόουαν (γενν. 1 Ιανουαρίου 1985) είναι Βρετανός σπρίντερ. Πριν ασχοληθεί με τα σπριντ, ήταν ημιεπαγγελματίας ποδοσφαιριστής. 

Ο Κόουαν έκανε ντεμπούτο στο Ευρωπαϊκο Πρωτάθλημα Ομάδων 2017 στη Λιλ, και κέρδισε το αγώνισμα των 400 μέτρων. Στο Παγκόσμιο Πρωτάθλημα Στίβου 2017 κατέκτησε το χάλκινο μετάλλιο μαζί με την ομάδα της Μεγάλης Βρετανίας στα 4 x 400 μέτρα σκυταλοδρομία. Στο Ευρωπαϊκό Πρωτάθλημα Στίβου 2018 κέρδισε το ασημένιο μετάλλιο ξανά μαζί με την ομάδα της Μεγάλης Βρετανίας στα 4 × 400 μέτρα σκυταλοδρομία.
Εσεόσα Ντεσάλου

Ο Εσεόσα Ντεσάλου (γενν. 19 Φεβρουαρίου 1994) είναι Ιταλός σπρίντερ. Έχει το ασημένιο μετάλλιο στους Μεσογειακούς Αγώνες 2018 στην Ταρραγόνα στα 200 μέτρα.
Πάτρικ Σορμ

O Πάτρικ Σορμ (γενν. 21 Νοεμβρίου 1993) είναι Τσέχος αθλητής του στίβου. Έχει στην κατοχή του δύο χάλκινα μετάλλια σε Ευρωπαϊκά Πρωταθλήματα Κλειστού Στίβου στα 4 x 400 μέτρα σκυταλοδρομία.
Μοράτσα

Ο Μοράτσα (στο Μαυροβουνιακό αλφάβητο: Морача, λατινική ονομασία: Oriundus) είναι ποταμός που διασχίζει την πρωτεύουσα του Μαυροβουνίου, Ποντγκόριτσα. 

Έχει μήκος 99,5 χιλ., πηγάζει κάτω από τα βουνά Rzača, στο βόρειο Μαυροβούνιο και η λεκάνη απορροής του έχει έκταση 3.257 τετ. χιλ. Στο μεγαλύτερο μήκος του είναι ποτάμι πλατύ και ρηχό και γι’ αυτό δεν είναι πλεύσιμο. Βόρεια της Ποντγκόριτσα δημιουργεί ένα φαράγγι και ενώνεται με το μεγαλύτερο παραπόταμό του, το Ζέτα. Στη συνέχεια ρέει στη πεδινές εκτάσεις του Μαυροβουνίου και τελικά χύνεται στη Λίμνη Σκόρδα. 

Στο βόρειο τμήμα του φαραγγιού βρίσκεται το Μοναστήρι του Μοράτσα. Χτίστηκε το 1252 από το Στέφαν Νέμαζιτς, το γιο του βασιλιά του Πριγκηπάτου της Ζέτας, Βούκαν Νέμαζιτς (Vukan Nemanjić).
Σιφάν Χασάν

Η Σιφάν Χασάν (γενν. 1993) είναι Ολλανδή δρομέας μεσαίων-μεγάλων αποστάσεων, γεννηθείσα στην Αιθιοπία. Κατέχει το ρεκόρ Ολλανδίας κλειστού στίβου στα 1500 και 3000 μέτρα. Είναι Πρωταθλήτρια Ευρώπης του 2014 στα 1500 μ, και του 2018 στα 5000 μ. Έχει επίσης χρυσό μετάλλιο στα 1500 μ. στο Παγκόσμιο Πρωτάθλημα Κλειστού Στίβου 2016, καθώς και δύο χάλκινα μετάλλια σε Παγκόσμια Πρωταθλήματα (το 2015 στα 1500 μέτρα και το 2017 στα 5000 μέτρα) και ακόμη δύο χρυσά, στα 10,000 και 1500 μέτρα το 2019. 

Γεννήθηκε στην Αδάμα της Αιθιοπίας. Άφησε τη χώρα της σε ηλικία 15 ετών και κατέφυγε ως πρόσφυγας στην Ολλανδία.
Μελίχα

Η Μελίχα είναι πόλη της Μάλτα. Τον Μάρτιο του 2014 είχε πληθυσμό 10087 κατοίκους. Αποτελεί δημοφιλή τουριστικό προορισμό λόγω των παραλιών της που είναι αμμώδεις και του φυσικού περιβάλλοντος.
Μεταλλόστροϊ

Το Μεταλλόστροϊ είναι δημοτική ενότητα της ομοσπονδιακής πόλης της Αγίας Πετρούπολης, Ρωσία. Ιδρύθηκε το 1931 σαν οικισμός για τους υπαλλήλους του Εργοστασίου Μετάλλων Κόλπινο. Για το λόγο αυτό ονομάστηκε Μεταλλοστρόι, από τις λέξεις μετάλ και στρόι που σημαίνει κατασκευή.
Ιβάνοβο

Το Ιβάνοβο είναι πόλη και διοικητικό κέντρο στην Περιφέρεια Ιβάνοβο, Ρωσία. Απέχει 254 χιλιόμετρα από την Μόσχα και περίπου 100 χιλιόμετρα από το Γιαροσλάβλ και το Βλαντίμιρ. Από την πόλη περνάει ο ποταμός Ούβοτ, ένας παραπόταμος του ποταμού Κλιάζμα, ο οποίος χωρίζει την πόλη σε δύο μέρη.
Μοναστήρι του Σαναχίν

Το Μοναστήρι του Σαναχίν είναι αρμενικό μοναστήρι που ιδρύθηκε τον 10ο αιώνα στην επαρχία Λορί της Αρμενίας.

Το όνομα Σαναχίν μεταφράζεται κυριολεκτικά από τα αρμενικά ως «αυτό είναι παλιότερο από εκείνο», υποδηλώνοντας ότι ισχυρίζεται ότι έχει παλαιότερο μοναστήρι από το γειτονικό Μοναστήρι Χαγπάτ. Τα δύο χωριά και τα μοναστήρια τους είναι παρόμοια με πολλούς τρόπους και βρίσκονται σε κοινή θέα το ένα με το άλλο σε ένα τετμημένο οροπέδιο, χωρισμένο από μια βαθιά «ρωγμή» σχηματισμένη από ένα μικρό ποτάμι που ρέει στον ποταμό Ντεμπέντ.

Όπως και στο Χαγπάτ, στο Σαναχίν συχνάζουν όλο και περισσότεροι τουρίστες, λόγω της πρόσφατης ένταξής του σε πολλά τουριστικά πρακτορεία της Αρμενίας, με την ομορφιά του μοναστηριακού συγκροτήματος να ταιριάζει με αυτή του Χαγπάτ. Το συγκρότημα ανήκει στην Αρμενική Αποστολική Εκκλησία με πολυάριθμα χατσκάρ (λίθοι με περίτεχνα χαρακτικά που αντιπροσωπεύουν σταυρό) και τάφους επισκόπων διασκορπισμένους σ' αυτό.
Κρετιέν ντε Τρουά

Ο Κρετιέν ντε Τρουά (Chrétien de Troyes) είναι Γάλλος ποιητής που γεννήθηκε γύρω στο 1130 και πέθανε ανάμεσα στο 1180 και 1190) . Θεωρείται ιδρυτής της αρθουριανής λογοτεχνίας στα παλαιά γαλλικά και ένας από τους πρώτους συγγραφείς των ιπποτικών μυθιστοριών. Ήταν στην υπηρεσία της αυλής της Καμπανίας στον καιρό του Ερρίκου Α' της Καμπανίας και της Μαρίας της Γαλλίας, της συζύγου του.

Τα μεγάλα έργα του είναι τα "Ερέκ και Ενίντ, Κλίγης, Λάνσελοτ ή ο Ιππότης με το κάρο" που πιθανότατα γράφτηκε ταυτόχρονα με τον "Υβαίν ή ο Ιππότης με το λιοντάρι," και "Πέρσιβαλ ή ο θρύλος του Άγιου Δισκοπότηρου" (ιερό Graal), που είναι ημιτελές. Οι μυθιστορίες του αντικατοπτρίζουν τα πολιτικά και πολιτισμικά ιδανικά του περιβάλλοντος μέσα στο οποίο και για το οποίο γράφει. Προβάλουν ένα αριστοκρατικό ιδεώδες που συνδυάζει την ιπποτική περιπέτεια, τον εξιδανικευμένο έρωτα και τις θρησκευτικές φιλοδοξίες που συμβολίζουν το πνεύμα της σταυροφορίας.
Δονάτα του Μεκλεμβούργου

Η Δονάτα του Μεκλεμβούργου ("Donata von Mecklenburg", 11 Μαρτίου 1956 -) είναι η κόρη του Χριστιανού Λουδοβίκου, Δούκα του Μεκλεμβούργου.

Γεννήθηκε στις 11 Μαρτίου 1956 στο Κίελο της Δυτικής Γερμανίας και είναι το μεγαλύτερο παιδί και κόρη του Χριστιανού Λουδοβίκου, Δούκα του Μεκλεμβούργου και της Πριγκίπισσας Βαρβάρας της Πρωσίας.

Είναι κληρονόμος του Γκορμ του Παλαιού, του πρώτου ιστορικά αναγνωρισμένου βασιλιά της Δανίας, μέσω των αρχέγονων προτιμήσεων υπέρ των ανδρών.

Στις 19 Σεπτεμβρίου 1987 η Δονάτα παντρεύτηκε τον Αλεξάντερ φον Ζόλοντκοφ και μαζί απέκτησαν τρία παιδιά:
*την Θύρα φον Ζόλοντκοφ (1989-)
*την Αλίκη φον Ζόλοντκοφ (1992-)
*τον Νίκλοτ-Αλέξις φον Ζόλοντκοφ (1994-)
Ρούντολφ Έριχ Ράσπε

Ο Ρούντολφ Έριχ Ράσπε ("Rudolf Erich Raspe", Μάρτιος 1736 – 16 Νοεμβρίου 1794) ήταν Γερμανός συγγραφέας, επιστήμονας και βιβλιοθηκάριος. Είναι κυρίως γνωστός για τη συλλογή του ευφάνταστων ιστοριών που είναι σήμερα περίφημη ως "Οι περιπέτειες του βαρόνου Μινχάουζεν" (πρωτότυπος τίτλος: "Οι εκπληκτικες περιπέτειες του βαρόνου Μινχάουζεν", καθώς και "Αφήγηση του βαρόνου Μινχάουζεν εκ των θαυμαστών του ταξιδιών και εκστρατειών στη Ρωσία").
Βασίλειος Κλάδων

Ο Βασίλειος Κλάδων ήταν βυζαντινός πρωτοσπαθάριος και στρατηγός του 10ου αιώνα. 

Ο Κλάδων το 926 αναφέρεται στρατηγός Στρυμώνος. Κατά την θητεία του εκεί από πηγές αναφέρεται ανδρείος και ότι επισκεύασε τα τείχη της Χρυσουπόλεως.

Το 938 διορίσθηκε στρατηγός των θεμάτων Καλαβρίας, Σικελίας και Λογγοβαρδίας, όπου στάλθηκε με στρατό από τα Βαλκάνια όπου βρισκόταν για να αντιμετωπίσει τις επιθέσεις των Λομβαρδών, με την υποστήριξη και του τοπικού βυζαντινού στρατού. Είναι ο μοναδικός από τους στρατηγούς-κυβερνήτες της Λομβαρδίας που φέρει τον τίτλο στρατηγός και της Σικελίας. Το 938 μαρτυρείται ότι πήρε μέρος σε πρεσβεία, διπλωματική αποστολή, στο Λομβαρδικό πριγκιπάτο του Μπενεβέτο μαζί με τους Πατρίκιο Κοσμά και τον Πρωτοσπαθάριο Επιφάνιο οι οποίοι τον είχαν ακολουθήσει όταν ήρθε στην Ιταλία.
Μαργαρίτα Φάινς, βαρόνη του Μόρτιμερ

Η Μαργαρίτα Φάινς, βαρόνη του Μόρτιμερ (μετά το 1269 - 7 Φεβρουαρίου 1333) ήταν κόρη του Γουίλιαμ Β΄ Φάινς (πέθανε το 1302) και της Λευκής της κόρης του Ιωάννη της Βρυέννης (1230 - 1296) Μεγάλου Οικονόμου της Γαλλίας και της πρώτης συζύγου του Ιωάννας του Σατεντάν. Η δεύτερη σύζυγος του Ιωάννη της Βρυέννης ήταν η Μαρία του Κουσί χήρα του Αλεξάνδρου Β΄ της Σκωτίας. Ο παππούς της Ιωάννης του Μπριέν ήταν τρίτος γιος του Ιωάννη του Μπριέν και της τρίτης συζύγου του Βερενγκέλας της Λεόν, η βασίλισσα Ελεονώρα της Καστίλης ήταν συνεπώς ξαδέλφη της. Οι πατρικοί παππούδες της ήταν o Εγκερράνδος Β΄ του Φάινς και η Ισαβέλλα του Κοντέ. Ο αδελφός της Τζων (πέθανε το 1340) παντρεύτηκε την Ισαβέλλα, κόρη του Γκυ, κόμη της Φλάνδρας και της δεύτερης συζύγου του Ισαβέλλας του Λουξεμβούργου.

Τον Σεπτέμβριο του 1285 σε ηλικία περίπου 15 ετών παντρεύτηκε τον Έντμοντ Μόρτιμερ, 2ο βαρόνο του Μόρτιμερ, δεύτερο γιο του Ρότζερ Μόρτιμερ, 1ου βαρόνου του Μόρτιμερ και της Ματθίλδης του Μπριούζ, γιος τους ήταν ο Ρότζερ Μόρτιμερ, 1ος κόμης του Μαρς.
Ο σύζυγος της διαδέχθηκε τα εδάφη του πατέρα του στην βαρονία (1282) και έγινε εθνικός ήρωας όταν σκότωσε σε μάχη τον ξάδελφο του Λιουέλιν Απ Γκράφαντ, απέκτησαν οκτώ παιδιά. Ο σύζυγος της πέθανε ύστερα από ατύχημα (1304), η ίδια έζησε μέχρι το 1333 και τάφηκε στο "αβαείο του Γουίγκμορ".
Βασιλεία Καραχάλιου

Η Βασιλεία Καραχάλιου είναι Ελληνίδα αθλήτρια της ιστιοπλοΐας. Συμμετέχει στο αγώνισμα του Laser. Τον Αύγουστο του 2018 προκρίθηκε για τους Ολυμπιακούς Αγώνες 2020 του Τόκιο.
Μάρια Κονοπνίτσκα

Η Μάρια Κονοπνίτσκα το γένος Βασιουόφσκα ("Maria Konopnicka, d. Wasiłowska", 23 Μαΐου 1842 – 8 Οκτωβρίου 1910) ήταν Πολωνίδα ποιήτρια, συγγραφέας, μεταφράστρια, δημοσιογράφος, κριτικός, και υπέρμαχος των δικαιωμάτων της γυναίκας και της πολωνικής ανεξαρτησίας. Χρησιμοποίησε ψευδώνυμα, όπως το "Jan Sawa".
Βίλχελμ Γκλίζε

Ο Βίλχελμ Γκλίζε ("Wilhelm Gliese", 21 Ιουνίου 1915 – 12 Ιουνίου 1993) ήταν Γερμανός αστρονόμος, που ασχολήθηκε με τη μελέτη και την καταλογογράφηση των κοντινών μας αστέρων.
Μαρτίνα Χίνγκις

Η Μαρτίνα Χίνγκις ("Martina Hingis", γενν. στις 30 Σεπτεμβρίου 1980 ως "Martina Hingisová") είναι Ελβετίδα πρώην τενίστρια και προπονήτρια. Ήταν No1 στην παγκόσμια κατάταξη στα singles για 209 εβδομάδες και στα doubles για 90 εβδομάδες, διατηρώντας την πρώτη θέση και στα δύο ταυτόχρονα για 29 εβδομάδες. Έχει κερδίσει πέντε Grand Slam στα singles, δεκατρία στα doubles και επτά στο μικτό. Επιπλέον, έχει κερδίσει στους τελικούς της Ένωσης Αντισφαίρισης Γυναικών δύο φορές στα singles, τρεις φορές στα doubles, καθώς και ένα ασημένιο μετάλλιο σε Ολυμπιακούς Αγώνες.

Καθώς θεωρείται ευρέως μία από τις τις καλύτερες τενίστριες όλων των εποχών, το περιοδικό Tennis κατέταξε τη Χίνγκις το 2005 ως την 8η καλύτερη τενίστρια των προηγούμενων 40 ετών. Τον Ιούνιο του 2011 χαρακτηρίστηκε από το περιοδικό Time ως μία από τους "30 Θρύλους του Γυναικείου Τένις: Παρελθόν, Παρόν και Μέλλον" ("30 Legends of Women's Tennis: Past, Present and Future"). Το 2013, η Χίνγκις εισήχθη στο International Tennis Hall of Fame και δύο χρόνια αργότερα ορίστηκε η πρώτη πρέσβειρα του οργανισμού σε παγκόσμιο επίπεδο.
Βύρων Κοκκαλάνης

Ο Βύρων Κοκκαλάνης (γενν. 19 Αυγούστου 1985 στην Αθήνα) είναι Έλληνας ιστιοπλόος. Ήταν 5ος στους Ολυμπιακούς Αγώνες 2016 στο Ρίο ντε Τζανέιρο και 6ος στους Ολυμπιακούς Αγώνες 2012 στο Λονδίνο.
Νόρμαν Πρίτσαρντ

Ο Νόρμαν Πρίτσαρντ (23 Ιουνίου 1877 – 31 Οκτωβρίου 1929) ήταν Ινδός σπρίντερ και ασημένιος μεταλλιούχος στους Ολυμπιακούς Αγώνες 1900. Ήταν ο πρώτος Ινδός αθλητής που κατέκτησε μετάλλιο σε Ολυμπιακούς Αγώνες.

Γεννήθηκε στις 23 Ιουνίου 1877 στην Καλκούτα της Ινδίας. Κέρδισε δυο ασημένια μετάλλια στους Ολυμπιακούς στο Παρίσι. Μετά από την αθλητική καριέρα του, ασχολήθηκε ως ηθοποιός σε βουβές ταινίες. 

Απεβίωσε στις 31 Οκτωβρίου 1929 στο Λος Άντζελες, σε ηλικία 52 ετών.
Πρωτάθλημα Εθνών ΚΟΝΚΑΚΑΦ

Το Πρωτάθλημα Εθνών ΚΟΝΚΑΚΑΦ (αγγλικά: "CONCACAF Nations League") είναι διεθνής ποδοσφαιρική διοργάνωση στην οποία μετέχουν εθνικές ομάδες ανδρών των ομοσπονδιών μελών της CONCACAF, του περιφερειακού φορέα διοίκησης της Βόρειας Αμερικής, της Κεντρικής Αμερικής και της Καραϊβικής. Η διοργάνωση διεξάγεται στις ημερομηνίες που έχουν διατεθεί για διεθνή φιλικά στο Διεθνές Ημερολόγιο Αγώνων της FIFA. Η εναρκτήρια διοργάνωση αναμένεται να ξεκινήσει τονΣεπτέμβριο του 2019, με τα προκριματικά να ξεκινούν τον Σεπτέμβριο του 2018.
Ντόριαν φαν Ραϊσελμπέρχε

Ο Ντόριαν φαν Ραϊσελμπέρχε (γενν. 24 Νοεμβρίου 1988) είναι Ολλανδός αθλητής της ιστιοσανίδας. Είναι δύο φορές Ολυμπιονίκης στην κατηγορία RS:X και δύο φορές Παγκόσμιος Πρωταθλητής.
Ραχίμα Μπάνου

Η Ραχίμα Μπάνου Μπεγκούμ (Βεγγαλικά: রহিমা বানু বেগুম, γεννήθηκε στις 16 Οκτωβρίου 1972) είναι το τελευταίο γνωστό άτομο που έχει μολυνθεί από την φυσική ευλογιά Variola major, η πιο θανατηφόρα ποικιλία της νόσου.
Κ. Καρθαίος

Ο Κ. Καρθαίος (1878-1955) ήταν Έλληνας ποιητής και μεταφραστής.
Δούκας του Λάνκαστερ

Ο Δούκας του Λάνκαστερ είναι ο κάτοχος των εδαφών του δουκάτου του Λάνκαστερ. Είναι επίσης αρχαίος τίτλος που περιγράφει την Ελισάβετ Β΄ του Ηνωμένου Βασιλείου, είναι ξεχωριστή περιουσία από το Βρετανικό στέμμα και φέρνει νέα εισοδήματα στον Βρετανό μονάρχη.
Στα επίσημα δείπνα και στις βασιλικές γιορτές που πραγματοποιούνται στην περιοχή του Λάνκασιρ η βασίλισσα αποκαλείται "Βασίλισσα, δούκας του Λάνκαστερ""" (ο τίτλος χρησιμοποιείται μόνο στο αρσενικό γένος). To Λάνκαστερ αναφέρεται πολλές φορές μέχρι τα μέσα του 20ου αιώνα στον εθνικό ύμνο της Αγγλίας με την φράση "ο θεός σώζει την βασίλισσα, να ζήσει πολλά χρόνια ο αγαπημένος μας δούκας". Ο τίτλος είναι ωστόσο διακοσμητικός, δεν είναι επίσημα κατοχυρωμένος και εκφράζει την μεγάλη των κατοίκων του Λάνκασιρ στην βασίλισσα.
Πεντίτο

Ο όρος Πεντίτο (ιταλικά: Pentito) στη Ιταλία χρησιμοποιείται κοινώς για να ορίσει τους ανθρώπους οι οποίοι αποτελούσαν προηγουμένως μέλη των εγκληματικών ή τρομοκρατικών οργανώσεων και οι οποίοι, μετά από την σύλληψη τους, αποφάσισαν να «μετανοήσουν» και να συνεργαστούν με το δικαστικό σώμα για να βοηθήσουν περαιτέρω τις έρευνες. Η δικαστική κατηγορία πεντίτι δημιουργήθηκε αρχικά στη νομοθεσία που ψηφίστηκε από την Ιταλική κυβέρνηση το 1970 για την καταπολέμηση της βίας και της τρομοκρατίας κατά τη διάρκεια των λεγόμενων "Σιδηρών Χρόνων". Η σωστή τεχνική ονομασία που χρησιμοποιείται είναι οι «συνεργάτες της δικαιοσύνης» (Ιταλικά: collaboratori di Giustizia). Στον απόηχο της Δίκης Μάξι στο Παλέρμο το 1986 - 1987, και μετά την μαρτυρία του Τομάζο Μπουσκέτα, ο όρος τέθηκε σε ευρεία χρήση στην Ιταλία για όλα τα πρώην μέλη της μαφίας της Σικελίας, που είχαν εγκαταλείψει την οργάνωση τους και άρχισαν να βοηθούν τους ερευνητές.
Αραβικά Σίχι

Τα Αραβικά Σίχι (επίσης γνωστή ως Σέχι, Σίχου, Σιχούχ, ή Αλ-Σίχουχ) είναι ποικιλία της αραβικής που ομιλείται στο κυβερνείο Μουσαντάμ του Ομάν και το εμιράτο Ρας αλ-Χαϊμά των ΗΑΕ. Ομιλείται από 15.000 άτομα.
Ζοράνα Αρούνοβιτς

Η Ζοράνα Αρούνοβιτς (γενν. 22 Νοεμβρίου 1986) είναι Σέρβα σκοπεύτρια. Έχει 3 μετάλλια σε Παγκόσμια Πρωταθλήματα Σκοποβολής, εξίσου 3 μετάλλια σε Ευρωπαϊκά Πρωταθλήματα, καθώς και 2 χρυσά και 2 ασημένια μετάλλια που κατέκτησε στους Μεσογειακούς Αγώνες 2018.

Η Αρούνοβιτς έχει συμμετάσχει στους Ολυμπιακούς Αγώνες 2012 στο Λονδίνο και στους Ολυμπιακούς Αγώνες 2016 στη σκοποβολή. Στο Παγκόσμιο Πρωτάθλημα Σκοποβολής 2018 κατέκτησε το ασημένιο μετάλλιο και προκρίθηκε στους Ολυμπιακούς Αγώνες 2020 στο Τόκιο.
Μάγουλο

μικρογραφία|Μάγουλο
Τα μάγουλα αποτελούν την περιοχή του προσώπου κάτω από τα μάτια και ανάμεσα στην μύτη και το δεξιό ή το αριστερό αυτί. Στον άνθρωπο, η περιοχή νευρώνεται από το στοματικό νεύρο. Η περιοχή μεταξύ των εσωτερικών του μάγουλου, των δοντιών και των ούλων ονομάζεται προθάλαμος και αποτελεί μέρος του στόματος. Σε άλλα ζώα, τα μάγουλα μπορεί να αναφέρονται επίσης ως σιαγόνες.
Πάβελ Ταρνόφσκι

Ο Πάβελ Ταρνόφσκι (γενν. 3 Απριλίου 1994 στην Γκντίνια) είναι Πολωνός αθλητής της ιστιοπλοΐας. Συμμετέχει στην ιστιοσανίδα RS:X. Είναι ο γιος του Γιάτσεκ Ταρνόφσκι (πολιτικός) και της Μόνικα Βανίκα. Έχει κατακτήσει πολλά μετάλλια σε Ευρωπαϊκά και Παγκόσμια Πρωταθλήματα, σε όλα τα επίπεδα. Τον Αύγουστο του 2018 πήρε την πρόκριση για τους Ολυμπιακούς Αγώνες 2020.
Καγιά Αλπ

Ο Καγιά Αλπ (, κυριολεκτικά: Γενναίος Βράχος) ήταν, σύμφωνα με την Οθωμανική παράδοση γιος του Κιζίλ Μπουγά και πατέρας του Σουλεϊμάν Σαχ. Αυτός, με τη σειρά του, ήταν ο πατέρας του Ερτογρούλ και ο παππούς του ιδρυτή της Οθωμανικής Αυτοκρατορίας Οσμάν Α΄.
Μάθιου Μπέλτσερ

Ο Μάθιου Μπέλτσερ (γενν. 20 Σεπτεμβρίου 1992) είναι Αυστραλός ολυμπιονίκης της ιστιοπλοΐας 470. Στο σκάφος 470 έχει συναθλητή τον Γουίλ Ράιαν.

Έχει κατακτήσει 7 παγκόσμια πρωταθλήματα. Στους Ολυμπιακούς Αγώνες 2012 ήταν πρώτος μαζί με τον Μάλκολμ Πέιτζ. Στους Ολυμπιακούς Αγώνες 2016 ήταν 2ος πίσω από το Κροατικό σκάφος. Τον Αύγουστο του 2018 πήρε την πρόκριση για τους Ολυμπιακούς Αγώνες 2020 στο Τόκιο.
Αλί Αγκουιλάρ

Η Αλί Αγκουιλάρ (28 Αυγούστου 1995) είναι Αμερικανίδα αθλήτρια του σόφτμπολ. Ανήκει στην ομάδα Ουάσινγκτον Χάσκιζ.

Γεννήθηκε στη Ρόουζβιλ της Καλιφόρνια. Η Αγκουιλάρ επιλέχτηκε να εκπροσωπήσει τη χώρα της (ΗΠΑ) στο Παγκόσμιο Πρωτάθλημα Σόφτμπολ 2016, όπου και κέρδισε το χρυσό μετάλλιο. Μπήκε στην εθνική ομάδα των Ηνωμένων Πολιτειών και το 2018 προκρίθηκε στους Θερινούς Ολυμπιακούς Αγώνες 2020.
Μαρία Βεατρίκη της Σαβοΐας

Η Μαρία Βεατρίκη της Σαβοΐας ("Maria Beatrice di Savoia", 2 Φεβρουαρίου 1944 -) είναι κόρη του τελευταίου βασιλιά της Ιταλίας Ουμβέρτου Β΄.
Έρικ Βάργκα

Ο Έρικ Βάργκα (γενν. 9 Ιουνίου 1976) είναι Σλοβάκος αθλητής της σκοποβολής. Ήταν 9ος στους Ολυμπιακούς Αγώνες 2008 στο Πεκίνο στο αγώνισμα του τραπ και 12ος στους Ολυμπιακούς Αγώνες 2012 στο Λονδίνο. Τον Αύγουστο του 2018 πήρε την πρόκριση για τους Ολυμπιακούς Αγώνες 2020 στο Τόκιο.
Κόμης του Λάνκαστερ

Ο τίτλος Κόμης του Λάνκαστερ δημιουργήθηκε για πρώτη φορά στο βασίλειο της Αγγλίας (1267), τον διαδέχθηκε ο τίτλος του Δούκα του Λάνκαστερ (1351) που έληξε το 1361. Ο Ερρίκος Γ΄ της Αγγλίας δημιούργησε τον τίτλο του "κόμη του Λάνκαστερ" για μέλη της βασιλικής οικογένειας των Πλανταγενετών, τον πήρε ο δεύτερος γιος του Εδμόνδος Κράουτσμπακ. Ο Εδμόνδος ήταν επίσης "κόμης του Λέστερ" (1265) του δόθηκαν τα εδάφη και οι τίτλοι του Σίμον ντε Μόντφορτ, 6ου κόμη του Λέστερ μετά τον θάνατο του με την λήξη του "Β΄ Πολέμου των Βαρόνων". Ο μεγαλύτερος γιος του Τόμας, 2ος κόμης του Λάνκαστερ δέχτηκε εκτός από τα εδάφη και τους τίτλους του πατέρα του και τον τίτλο του "κόμη του Λίνκολν", έγινε ο ισχυρότερος άντρας της Αγγλίας σε τέτοιο βαθμό που μπορούσε να επεμβαίνει ακόμα και στον θρόνο. Η δύναμη του τον έφερε σε σύγκρουση με τον πρώτο του ξάδελφο Εδουάρδο Β΄ της Αγγλίας, η εξέγερση οδήγησε σε ανοικτό πόλεμο που κατέληξε στην εκτέλεση του Λάνκαστερ. Τον διαδέχτηκε ο μικρότερος αδελφός του Ερρίκος, 3ος κόμης του Λάνκαστερ που μετά την πτώση του Εδουάρδου Β΄ συγκρούστηκε σκληρά και συνέβαλε στην πτώση του σφετεριστή Ρότζερ Μόρτιμερ, 1ου κόμη του Μαρς. Ο γιος του Ερρίκος, δούκας του Λάνκαστερ ήταν ο πιο πιστός στρατηγός και σύμμαχος του δεύτερου ξαδέλφου του Εδουάρδου Γ΄ της Αγγλίας όταν ξέσπασε ο Εκατονταετής Πόλεμος.
Εκστρατεία Ομιλήστε Χοκκιέν

Η Εκστρατεία Ομιλήστε Χοκκιέν (Κινέζικα: 講福建話運動, Πεχ-όε-τζι: Kóng Hok-kiàn-oā Ūn-tōng) είναι  κοινωνικό κίνημα αφιερωμένο στην γλωσσική αναγέννηση της γλώσσας Χοκκιέν. Η εκστρατεία ξεκίνησε στο διαδίκτυο από μερικούς ομιλητές των Χοκκιέν στο Πενάνγκ της Μαλαισίας, και έχει δεσμευτεί για τη διατήρηση και την επέκταση της χρήσης των Χοκκιέν.
Περιφέρεια Ισσύκ-Κουλ

μικρογραφία|Χάρτης της Κιργιζίας, με την περιφέρεια Ισσύκ-Κουλ με κόκκινο χρώμα και την λίμνη Ισσύκ-Κουλ σε μπλε χρώμα
μικρογραφία|Σημαία
Η Περιφέρεια Ισσύκ-Κουλ (κιργιζικά: Ысык-Көл облусу, "Isıq-Köl oblusu", ىسىق-كۅل وبلاستى, ρωσικά: Иссык-Кульская область, "Issyk-Kuljskaja oblastj") είναι μία από τις περιφέρειες της Κιργιζίας. Πρωτεύουσα είναι το Καρακόλ. Συνορεύει με την Περιφέρεια Αλμάτι στο Καζακστάν (στα βόρεια), με τις Περιφέρειες Τσούι (στα δυτικά) και Ναρίν (στα νοτιοδυτικά) της Κιργιζίας και το Σιντσιάνγκ της Κίνας (στα νοτιοανατολικά). Ονομάστηκε από την λίμνη Ισσύκ-Κουλ ("ζεστή λίμνη"), η δεύτερη μεγαλύτερη αλατούχα λίμνη στον κόσμο, η οποία δεν παγώνει ποτέ παρά το μεγάλο υψόμετρο στα όρη Τιεν Σαν.
Εγκυκλοπαίδεια της Κίνας

Η Εγκυκλοπαίδεια της Κίνας (κινεζικά: 中国大百科全书, πινγίν: Zhōngguó Dà Bǎikē Quánshū, Μεγάλη Εγκυκλοπαίδεια της Κίνας) είναι η πρώτη μεγάλη σύγχρονη εγκυκλοπαίδεια στην Κινεζική γλώσσα. Η προετοιμασία ξεκίνησε το 1978. Δημοσιεύθηκε από τον Εκδοτικό Οίκο της Εγκυκλοπαίδειας της Κίνας, και εκδιδόταν σε ένα τόμο κάθε φορά, ξεκινώντας με ένα τόμο για την αστρονομία το 1980. Ο τελευταίος τόμος ολοκληρώθηκε το 1993. Αποτελείται από 74 τόμους, με περισσότερα από 80.000 λήμματα. Η εγκυκλοπαίδεια περιείχε 66 θέματα (μερικά θέματα καταλαμβάνουν πάνω από ένα τόμο), οι οποίοι καταλογίζονταν με το πινγίν όπως και πολλά σύγχρονα Κινέζικα λεξικά. Μια έκδοση στα Ουιγουρικά  δημοσιεύθηκε το 2015.

Μια έκδοση CD-ROM και μια συνδρομητική διαδικτυακή έκδοση είναι επίσης διαθέσιμη. Μια δεύτερη και πιο συνοπτική έκδοση του έργου δημοσιεύθηκε το 2009. Η τρίτη διαδικτυακή έκδοση υπολογίζεται να κυκλοφορήσει και να δημοσιευθεί στο τέλος του 2018, η οποία θα είναι είναι χωρίς χρέωση. Πάνω από 20.000 μελετητές συμμετέχουν σε αυτό το πρόγραμμα διαδικτυακής εγκυκλοπαίδειας το οποίο ξεκίνησε το 2011. Σε αυτούς συμπεριλαμβάνονται ορισμένοι ειδικοί από την Κινεζική Ακαδημία των Επιστημών.